stanford-oval/wikipedia huggingface dataset:
רוברט קובינגטון
הערות שוליים

↑  פרופיל השחקן, באתר DraftExpress.com
↑  Canaan, Covington and Young Come to Terms with Team, באתר הרוקטס, 15 ביולי 2013
↑  סטטיסטיקות הקריירה של קובינגטון בליגת הפיתוח, באתר gleague.nba.com
↑  משחק האולסטאר של ליגת הפיתוח 2014, באתר realgm.com
↑  Rockets Waive Adrien, Clark, Covington, Richmond and Smith, באתר הרוקטס, 27 באוקטובר 2014
↑  סטטיסטיקות הקריירה של קובינגטון ב-NBA, באתר basketball-reference.com
↑  Sixers Sign Free Agent Robert Covington, באתר הרשמי של פילדלפיה 76',‏ 15 בנובמבר 2014
↑  דוח המשחק בין פילדלפיה ליוסטון, באתר basketball-reference.com
↑  דוח המשחק בין פילדלפיה לניו יורק, באתר basketball-reference.com
↑  תוצאות ההצבעות לפרסי עונת 2016/2017, באתר basketball-reference.com
↑  Robert Covington finalizing four-year, $62 million contract extension, באתר ESPN,‏ 16 בנובמבר 2017
↑  דיווחים בארה"ב: מינסוטה סיכמה עם הסיקסרס, ג'ימי באטלר עובר לפילדלפיה, באתר וואלה, 10 בנובמבר 2018
↑  קובינגטון יחמיץ את המשך עונת 2018/2019, באתר הטימברוולבס, 21 במרץ 2019
↑  טרייד מרובע ב-NBA: קאפלה עבר לאטלנטה, קובינגטון ביוסטון, באתר וואלה, 5 בפברואר 2020
↑  פורטלנד מצרפת את קובינגטון, באתר הקבוצה, 22 בנובמבר 2020
שבנדה

| --- | --- |
סמל שבנדהסמל שבנדה

 מדינה:  שווייץ שווייץ
 קנטון:  אפנצל אינר-רודן אפנצל אינר-רודן
 שפה רשמית:  גרמנית
 שטח:  57.5 קמ"ר
 גובה:  838 מטרים
 תאריך נטישה:  30 באפריל 2022 
 אוכלוסייה:  ‏
  ‑ במחוז:  2,196 (31 בדצמבר 2018)
  ‑ צפיפות:  38 נפש לקמ"ר (2014)
 קואורדינטות:  47°18′N 9°26′E﻿ / ﻿47.300°N 9.433°E﻿ / 47.300; 9.433
 אזור זמן:  UTC +1
 http://www.schwende.ch/
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.שבנדה(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.שבנדה(למפת אפנצל אינר-רודן רגילה) אפנצל רותה אובראגשבנדה(למפת אפנצל אינר-רודן מוגדלת) אפנצל רותה אובראגשבנדה  he tabBackground:;tabBorder:#aaa;defaultTab:0;
 
שבנדה (בגרמנית: Schwende) הוא מחוז בקנטון אפנצל אינר-רודן שבשווייץ. המחוז קיים מראשית המאה ה-13.
שטחו של המחוז הוא 57.5 קמ"ר. מתוכם 48.1% משמשים לחקלאות, 32.2% הם שטחים מיוערים, 2.1% הם שטחים בנויים ו-17.6% הם שטחים בלתי מעובדים. המחוז מהווה את מחצית הקנטון השוכנת מדרום –מערב לנהר הזיטר. שטחו של המחוז כולל את היישוב שבנדה וכן את החלק המערבי של היישוב וייסבד השוכן בין נהר הזיטר לבין ומדרום לנהר הברואלבך. בשטח המחוז נכללים גם הכפר ווסראון ורוב שטחם של הרי האפלשטיין עד לפסגת הר זנטיס.
נכון לשנת 2014 מנתה אוכלוסיית המחוז 2,167 תושבים.
הערות שוליים

1 2  משרד הסטטיסטיקה הפדרלי של שווייץ
↑  משרד הסטטיסטיקה הפדרלי של שווייץ
| --- | --- |
בקרת זהויות :  GND: 4727455-4  VIAF: 246300346   WorldCat (עם VIAF): 246300346
רודולף קרנפ

| --- | --- |

 לידה:  18 במאי 1891 רונסדורף, ממלכת פרוסיה, הקיסרות הגרמנית 
 פטירה:  14 בספטמבר 1970 (בגיל 79) סנטה מוניקה, ארצות הברית 
 השקפה דתית:  אתאיזם 
 מקום לימודים:  אוניברסיטת פרידריך שילר, אוניברסיטת הומבולדט של ברלין, אוניברסיטת פרייבורג, אוניברסיטת וינה 
 מנחה לדוקטורט:  ברונו באוך, רוברט קרל הרמן האוזנר 
 מוסדות:  אוניברסיטת וינה  אוניברסיטת שיקגו  אוניברסיטת קארל בפראג  אוניברסיטת קליפורניה בלוס אנג'לס 
 מונחה לדוקטורט:  אבנר שמעוני, רוברט מונרו פלטר, David Kaplan 
 זרם:  פוזיטיביזם לוגי
 תחומי עניין:  פילוסופיה של הלשון, פילוסופיה של המדע
 עיסוק:  פילוסוף אנליטי, פילוסוף של המדע, מרצה באוניברסיטה, לוגיקאי, אספרנטיסט, פילוסוף של השפה, פילוסוף 
 הושפע מ:  ראסל, פרגה, ויטגנשטיין
 השפיע על:  קוויין, בר הלל
 מדינה:  ארצות הברית, רפובליקת ויימאר, הקיסרות הגרמנית, גרמניה הנאצית 
 פרסים והוקרה:  מלגת גוגנהיים (1952) 
 
רודולף קרנפ (בגרמנית: Rudolf Carnap;‏ 18 במאי 1891 – 14 בספטמבר 1970) היה פילוסוף גרמני חבר החוג הווינאי.
ביוגרפיה

קרנפ נולד ברונסדורף ולמד בגימנסיה בברמן ובאוניברסיטת פרייבורג. לימודיו באוניברסיטה כללו פיזיקה, מתמטיקה ופילוסופיה תחת ברונו באוך. בתחילת לימודיו היוותה הפיזיקה את מוקד התעניינותו, בפרט תפיסת המרחב הקאנטיאנית. כמו כן למד מספר קורסים אצל גוטלוב פרגה שעסקו במערכות לוגיות וביישומן במתמטיקה. לימודיו הופסקו במהלך מלחמת העולם הראשונה בה שירת בחזית עד ל-1917, אז הועבר לברלין. בברלין למד את תורת היחסות. באותה תקופה היה אלברט איינשטיין מרצה באוניברסיטת ברלין. בפרק זמן זה אף החל להתעניין בסוציאליזם. לאחר המלחמה חזר קרנפ ללימודיו וכתב את עבודת המחקר שלו, "Der Raum" (המרחב), שעסקה בתאוריית מרחב-זמן. בעקבות קבלת התזה שלו ב-1922 המשיך קרנפ לעסוק בפיזיקה מנקודת מבט פילוסופית, שלימים תיקרא פוזיטיביזם לוגי. בין 1924 ל-1925 השתתף בסמינר אותו הנחה אדמונד הוסרל.
ב-1926 עבר לווינה לצורך לימוד באוניברסיטת וינה. שם השתתף, ובהמשך הפך לחבר בולט, בחוג הווינאי, קבוצת אינטלקטואלים שהושפעה רבות מהפילוסופיה של ויטגנשטיין, הונהגה על ידי מוריץ שליק וכללה את הנס האן, פרידריך וייסמן, אוטו נוירת, קורט גדל. בדיוניה נכחו לעיתים גם אלפרד ג'ולס אייר, קרל המפל ואחרים. ב-1929 חיבר יחד עם נוירת והאן את "תפיסת העולם המדעית" - מניפסט החוג הווינאי. ב-1928 פרסם קרנפ את: Der logische Aufbau der Welt (המבנה הלוגי של העולם) בו הציג גרסה פורמלית לאמפיריציזם, והגדיר מחדש מושגים בשפה פנומנליסטית, תוך התבססות על הניסיון. ב-1929 פרסם מדריך לוגי מתמטי, "Abriss der Logistik". ב-1930 ייסדו קרנפ והנס רייכנבאך את כתב העת הפילוסופי "Erkenntnis". ב-1931 מונה לפרופסור לפילוסופיה של הטבע באוניברסיטת קארל בפראג שם פעל עד ל-1935. בשנה זו, בעקבות השפעות עליית אדולף היטלר ב-1933, היגר לארצות הברית, בסיוע עמיתו וידידו, וילארד ואן אורמאן קוויין.
מונה לפרופסור באוניברסיטת שיקגו ב-1936 שם נשאר עד ל-1952. בשיקגו החל לעסוק בסמנטיקה וחיבר במהלך שנות הארבעים שלושה ספרים בנושא. הוא לימד תקופה קצרה באוניברסיטת פרינסטון ובאוניברסיטת הרווארד לפני שהתמנה לפרופסור באוניברסיטת קליפורניה בלוס אנג'לס ב-1954. הוא חזר לעבודתו בנושא ידע מדעי, והתרכז באבחנה בין טענות אנליטיות וסינתטיות ובעקרון האימות.
בגיל ארבע עשרה למד קרנפ אספרנטו, בהמשך ביקר בקונגרס האספרנטו העולמי והשתמש בשפה זו בנסיעותיו. באוטוביוגרפיה שלו מ-1963 הביע חיבתו לשפה זו.
מאמרים מתורגמים לעברית

סילוק המטאפיזיקה על ידי ניתוח לוגי של השפה
׳דחייתה של המטאפיזיקה׳, בתוך: ליאו ראוך (עורך), מקראה בפילוסופיה בת זמננו, תרגמה מגרמנית: דורית בר-און, הוצאת יחדיו, תל אביב (1983), עמודים 40–52.
תפיסת העולם המדעית: החוג הווינאי (יחד עם הנס האן ואוטו נוירת)
אמפיריציזם, סמנטיקה ואונטולוגיה
רב מובהק

רב מובהק הוא רבו העיקרי של תלמיד. מקור הביטוי בתלמוד הבבלי, ומשמעותו: הרב שממנו קיבל התלמיד את רוב חוכמתו. המונח מורה מובהק משמעותו זהה, והוא משמש גם בהקשרים חוץ-דתיים.

מושג קרוב הוא תלמיד מובהק – תלמיד שלמד שנים רבות אצל רב מסוים ואימץ במידה רבה את שיטתו ודרך לימודו.
דוגמאות לרבנים מובהקים בתלמוד: רבה בר אבוה, רבו המובהק של רב נחמן; רב הונא, רבם של רב חסדא ורב ששת; ורב יוסף רבו של אביי.
הגדרת רב מובהק

רב מובהק הוא מי שהתלמיד רכש את רוב חכמתו ממנו.
במקורות מאוחרים יותר נעשה שימוש מורחב במונח "רב מובהק" ל"תלמיד גמור" אף אם אין רוב חכמתו ממנו, אלא שלא נתגדל בעצמו בתורה ונעשה חבר לרבו אך ההלכות הנהוגות כלפי רב מובהק במשמעות הרחבה שונות מההלכות הנהוגות כלפי רב מובהק במשמעותו היסודית.
כיום נהוג להשתמש בכינוי רב מובהק בהשאלה גם לרב שאליו משתייך התלמיד ושאת הנהגותיו הוא מקיים, או לאדמו"ר או לראש הישיבה המנהיג את קהילתו, ולא רק אם למד ממנו את עיקר תורתו.
הלכות רב מובהק

מצופה מתלמיד לכבד ביותר את רבו המובהק ואף להתבטל לפניו.
דוגמה לכך מובאת במסכת קידושין: ”איזוהי קימה שיש בה הידור? הוי אומר זה ד' אמות. אמר אביי: לא אמרן אלא ברבו שאינו מובהק, אבל ברבו המובהק – מלא עיניו” (פירוש: מאיזה מרחק צריך לקום בפני רבו כדי לקיים מצוות "והדרת פני זקן"? ממרחק ארבע אמות. אמר אביי: האמור נכון רק ברב שאינו רבו המובהק, אבל לרבו המובהק צריך לקום ממרחק כל זמן שיכול לראותו).
על פי התלמוד מוטל על התלמיד ללוות את רבו המובהק עד למרחק שלוש פרסאות.
בדינים שונים מצוות כבוד רב מובהק קודמת אף לכבוד אב ואם: ”שאביו הביאו לחיי העולם הזה, ורבו שלימדו חכמה הביאו לחיי העולם הבא”.
בגמרא מסופר על תנאים שלא היו אומרים דבר תורה מעצמם אלא רק דברים ששמעו מרבם המובהק.
על פי חלק מהאחרונים דיני רב מובהק בימינו אינם שכיחים מפני שאנשים לומדים היום את חכמתם מהספרים, ויש המבססים את הדברים על דברי רבי אהרון הכהן מלוניל שכתב ”...כי הגמרות והפירושים והחידושין והחיבורים הם המורים האנשים, והכל לפי פקחות הלבבות...”.
ראו גם

רב
תארים רבניים
הערות שוליים

↑  משנה תורה לרמב"ם, ספר המדע, הלכות תלמוד תורה, פרק ה', הלכה ט'
↑  הגהת הרמ"א על שולחן ערוך, יורה דעה, סימן רמ"ב, סעיף ד'
↑  תלמוד בבלי, מסכת קידושין, דף ל"ג, עמוד א'
↑  תלמוד בבלי, מסכת סוטה, דף מ"ו, עמוד ב'
↑  תלמוד בבלי, מסכת בבא מציעא, דף ל"ג, עמוד א'
↑  משנה, מסכת בבא מציעא, פרק ב', משנה י"א. על פי התלמוד הדברים אמורים ברב מובהק בלבד.
↑  לדוגמה: רבי יוחנן בן זכאי, ורבי אליעזר בן הורקנוס – תלמוד בבלי, מסכת סוכה, דף כ"ח, עמוד א' (מן הסתם הכוונה לרבם המובהק)
↑  חיי אדם, ס"ט, י'
↑  אורחות חיים, הלכות תלמוד תורה, סימן כא
קרל קורנס

| --- | --- |

קרל קורנס בעשור השני של המאה ה-20
 לידה:  19 בספטמבר 1864 מינכן, ממלכת בוואריה 
 פטירה:  14 בפברואר 1933 (בגיל 68) ברלין, גרמניה הנאצית 
 ענף מדעי:  בוטניקה, גנטיקה, ביולוגיה 
 מקום קבורה:  בית קברות היער דאהלם 
 מקום לימודים:  אוניברסיטת מינכן  אוניברסיטת המבורג 
 מוסדות:  אוניברסיטת טיבינגן (1892–1902)  אוניברסיטת מינסטר (1909–1914)  אוניברסיטת לייפציג (1902–1909)  אוניברסיטת הומבולדט של ברלין (1914–1933) 
 תלמידי דוקטורט:  Hans Kappert 
 פרסים והוקרה:  מדליית הארנק (1932)  מדליית דרווין (1932)  אות המסדר מקסימיליאן של בוואריה למדעים ואמנויות (1932) 
 צאצאים:  אריך קורנס, קרל וילהלם קורנס 
 
קרל קורנס
קַרְל אֶרִיךְ קוֹרְנֶס (בגרמנית: Carl Erich Correns;‏ 19 בספטמבר 1864 – 14 בפברואר 1933) היה בוטנאי וגנטיקאי גרמני בולט בעיקר בזכות גילויו העצמאי של עקרונות התורשה, שהשיג בו זמנית אך ללא תלות בבוטנאי הוגו דה פריס (אנ'), ובזכות ההכרה שלו במאמרו הקודם של גרגור מנדל בנושא זה.
קורנס היה תלמידו של קרל נגלי (אנ'), בוטנאי ידוע שעמו התכתב מנדל על עבודתו עם האפונה, ואשר עסק לאחר מכן בחילופי מכתבים קצרים בנוגע לשחזור התוצאות במין אחר (הירציום (אנ') ("עשב-הנץ")). בגלל התכונות המיוחדות של הירציום, הניסויים הללו נכשלו ומנדל הפסיק את מחקריו בנושא.
נעורים וחינוך

קרל קורנס נולד בספטמבר 1864 במינכן. התייתם בגיל צעיר, הוא גדל על ידי דודה בשווייץ. הוא התקבל לאוניברסיטת מינכן בשנת 1885. בעודו שם, עודד אותו קרל נגלי (אנ') ללמוד בוטניקה. לאחר השלמת התזה שלו, הפך קורנס למורה באוניברסיטת טיבינגן, ובשנת 1913 הוא הפך למנהל הראשון של מכון הקייזר וילהלם לביולוגיה שזה עתה נוסד בברלין-דאהלם. הוא התחתן עם אחייניתו של קרל נגלי, אליזבת וידמר (Elisabeth Widmer).
ניסויים וממצאים מרכזיים

קרל קורנס ניהל חלק גדול מהעבודה הבסיסית בתחום הגנטיקה בתחילת המאה ה-20. הוא גילה מחדש ואימת באופן עצמאי את עבודתו של מנדל באורגניזם מודל נפרד. הוא גם גילה את התּוֹרָשָׁה הצִיטוֹפְּלַזְמִית (אנ'), הרחבה חשובה של התאוריות של מנדל, שהדגימה את קיומם של גורמים חוץ-כרומוזומליים על הפנוטיפ. חלק מעבודותיו שלא פורסמו ורוב ספרי המעבדה שלו נהרסו בהפצצות בברלין של 1945.
ניסויים וממצאים מרכזיים > גילוי מחדש של ניסויי מנדל

בשנת 1892, בהיותו באוניברסיטת טיבינגן, החל קורנס להתנסות בהורשה של תכונות בצמחים. קורנס פרסם את המאמר הראשון שלו ב-25 בינואר 1900, שציטט גם את צ'ארלס דרווין וגם את מנדל, מתוך הכרה ברלוונטיות של הגנטיקה לרעיונותיו של דרווין. במאמרו של קורנס, "חוק ג. מנדל בדבר התנהגות הצאצאים של כלאיים גזעיים", הוא חזר על תוצאותיו של מנדל כ"חוק ההפרדה" והציג "חוק מבחר עצמאי" חדש.
ניסויים וממצאים מרכזיים > תורשה ציטופלזמית

לאחר שגילה מחדש את חוקי התורשה של מנדל, שניתן להסבירם בתורשה כרומוזומלית, הוא ערך ניסויים עם לילנית רב-גונית (אנ') (Mirabilis jalapa) כדי לחקור דוגמאות נגדיות לכאורה לחוקי מנדל בתורשה של צבעי עלים ססגוניים (ירוק ולבן מנומר). קורנס גילה שבעוד שתכונות מנדליות מתנהגות ללא תלות במינו של הורה המקור, צבע העלים תלוי מאוד באיזה הורה יש איזו תכונה. לדוגמה, האבקה של ביצית מענף לבן עם אבקה מאזור לבן אחר הובילה לצאצאים לבנים, התוצאה החזויה של גן רצסיבי. אבקה ירוקה בשימוש על צלקת שבראש העלי ירוקה הביאה לכל הצאצאים הירוקים, התוצאה הצפויה לגן דומיננטי. עם זאת, אם אבקה ירוקה הפרתה צלקת לבנה, הצאצאים היו לבנים, אך אם המינים של התורמים היו הפוכים (אבקה לבנה על צלקת ירוקה), הצאצאים היו ירוקים.
דפוס תורשה לא-מנדליאנית (אנ') זה קושר מאוחר יותר לגן בשם "iojap" המקודד לחלבון קטן הדרוש לבנייה נכונה של הריבוזום של הכלורופלסט. אף על פי ש-iojap ממוין לפי הכללים של מנדל, אם האם היא הומוזיגוטית רצסיבית, אז החלבון אינו מיוצר, הריבוזומים של הכלורופלסט לא מצליחים להיווצר, והפלסמיד הופך ללא תפקודי מכיוון שלא ניתן לייבא את הריבוזומים לאברון. לצאצאים יכולים להיות עותקים פונקציונליים של iojap, אבל מכיוון שהכלורופלסטים מגיעים אך ורק מהאם ברוב האנגיוספרמים, הם היו מושבתים בדור הקודם, וכך יתנו צמחים לבנים. לעומת זאת, אם אב לבן מזווג לאם ירוקה עם כלורופלסטים פונקציונליים, הצאצאים יירשו רק כלורופלסטים פונקציונליים, וכך יהיו ירוקים. במאמרו משנת 1909, הוא קבע את צבע העלים המגוון כדוגמה החותכת הראשונה של תּוֹרָשָׁה צִיטוֹפְּלַזְמִית (אנ').
בנו קרל וילהלם קורנס (אנ') הפך לגאולוג, בנו השני אריך קורנס (אנ') לכימאי, בתו, אנה-אווה קורנס (Anna-Eva Correns), לרופאה.
קיצור שם המחבר הסטנדרטי Correns משמש לציון אדם זה כמחבר כאשר מצטטים שם מדעי.
הערות שוליים

↑  Piternick, Leonie Kellen (1950). "G. Mendel's Law Concerning the Behavior of Progeny of Varietal Hybrids (An English translation)" (PDF). Genetics. 35 (5 2): 33–41. PMID 14773780.
↑  R Hagemann (2000). "Erwin Baur or Carl Correns: who really created the theory of plastid inheritance?". J. Hered. 91 (6): 435–40. doi:10.1093/jhered/91.6.435. PMID 11218080.
↑  Rheinberger, H J (בדצמבר 2000). "Mendelian inheritance in Germany between 1900 and 1910. The case of Carl Correns (1864–1933)". Comptes Rendus de l'Académie des Sciences, Série III. 323 (12): 1089–96. doi:10.1016/s0764-4469(00)01267-1. PMID 11147095. {{cite journal}}:  (עזרה)
↑  Corcos, A F; Monaghan F V (1987). "Correns, an independent discoverer of Mendelism? I. An historical/critical note". J. Hered. 78 (5): 330. doi:10.1093/oxfordjournals.jhered.a110399. PMID 3316376.
↑  Saha, M S (בנובמבר 1981). "The Carl Correns papers". The Mendel Newsletter; Archival Resources for the History of Genetics & Allied Sciences. 21: 1–6. PMID 11615874. {{cite journal}}:  (עזרה)
↑  האינדקס הבין-לאומי לשמות צמחים – Correns
| --- | --- |
בקרת זהויות :  NLI: 987007271540305171  BIBSYS: 90553612  Botanist: Correns  CiNii: DA02902777  GND: 118676938  ICCU: PUVV253512  ISNI: 0000 0001 1071 1584  LCCN: n87105220  NKC: nlk20000082182  NTA: 072659181  RERO: 02-A022264404  SUDOC: 14296896X  VIAF: 74647052   WorldCat (עם VIAF): 74647052
רודולף ראמל

| --- | --- |

 לידה:  21 באוקטובר 1932 קליבלנד, אוהיו, ארצות הברית
 פטירה:  2 במרץ 2014 (בגיל 81) קאנאוהה, ארצות הברית 
 מדינה:  ארצות הברית 
 ידוע בשל:  מחקר היסטורי של רצח עם
 השכלה:  אוניברסיטת נורת'ווסטרן (1963)  אוניברסיטת הוואי במנואה 
 מקצוע:  מדע המדינה
 מעסיק:  אוניברסיטת ייל, אוניברסיטת אינדיאנה, אוניברסיטת הוואי במנואה 
 פרסים והוקרה:  Susan Strange Award (1999) 
 
רודולף ג'וזף ראמל (באנגלית: Rudolph Joseph Rummel), (21 באוקטובר 1932 - 2 במרץ 2014) היה חוקר אמריקני ופרופסור בתחום מדע המדינה שלימד באוניברסיטת אינדיאנה, אוניברסיטת ייל ואוניברסיטת הוואי. ראמל הקדיש את הקריירה שלו לחקר סוגים שונים של רצח עם, וטבע את הביטוי דמוסייד לרצח המוני של בני אדם לא חמושים על ידי השלטון. תיעד מקרים רבים של רצח עם במאה ה-20 ובמאות קודמות, בחלקם העריך לראשונה את מספרי הקורבנות, וערך מחקרים סטטיסטיים שלהם. ראמל הדגים כמותית שדמוקרטיה היא צורת הממשל הממעיטה ביותר בביצוע מעשי רצח עם מסוגים שונים, השערה הידועה כהשערת השלום הדמוקרטי. פרסם למעלה מ-20 ספרים, רובם ספרי עיון על ההיסטוריה של רצח עם, וסדרת ספרי סיפורת "לעולם לא עוד" העוסקים בהיסטוריה חלופית.
ילדות וחינוך

רודולף ראמל נולד בשנת 1932 בקליבלנד, אוהיו, למשפחה ממוצא גרמני. שנות ילדותו עברו בתקופת השפל הגדול ומלחמת העולם השנייה.
קיבל את התואר הראשון והתואר השני שלו מאוניברסיטת הוואי, ואת תואר הדוקטור שלו במדע המדינה באוניברסיטת נורת'ווסטרן בשנת 1963.
דמוסייד

ראמל טבע את המונח דמוסייד(אנ') והגדיר אותו כ"רצח של כל אדם או עם על ידי ממשל, ובכלל זה ג'נוסייד, פוליטיסייד ורצח המוני". המונח נטבע על משקל המונח "ג'נוסייד" (רצח עם) אך נועד להיות כללי יותר, בכך שהסיבות לו אינן רק השתייכות הקורבנות לעם או קבוצה אתנית כלשהי, אלא גם כל סיבה אחרת כגון השתייכות לגזע, אמונה דתית או אידאולוגיה פוליטית מסוימים.
ספרים ופרסומים

Dimensions of Nations, Sage Publications, 1972
Wilkenfeld, J., ed. Conflict Behavior & Linkage Politics (contributor), David McKay, 1973
Peace Endangered: Reality Of Détente, Sage Publications, 1976
Understanding Conflict and War, John Wiley & Sons, 1976
Conflict in Perspective (Understanding Conflict and War), Sage Publications, 1977
Field Theory Evolving, Sage Publications, 1977
Der gefährdete Frieden. Die militärische Überlegenheit der UdSSR ("Endangered Peace. The Military Superiority of the USSR"), München, 1977
with Rhee, Omen & Sybinsky. National Attitudes and Behaviors, Sage Publications, 1979
In the Minds of Men. Principles Toward Understanding and Waging Peace, Sogang University Press, 1984
Applied Factor Analysis, Northwestern University Press, 1988
Lethal Politics: Soviet Genocide and Mass Murder since 1917, Transaction Publishers, 1990
China's Bloody Century: Genocide and Mass Murder Since 1900, Transaction Publishers, 1991
The Conflict Helix: Principles & Practices of Interpersonal, Social & International Conflict & Cooperation, Transaction Publishers, 1991
Democide: Nazi Genocide and Mass Murder, Transaction Publishers, 1992
Death by Government, Transaction Publishers, 1997
Statistics of Democide: Genocide and Mass Murder since 1900, Lit Verlag, 1999
Power Kills: Democracy as a Method of Nonviolence, Transaction Publishers, 2002
רוני קורבט

| --- | --- |
קורבט בפרמיירת הסרט "בורק והייר" בלונדון, 2010
קורבט בפרמיירת הסרט "בורק והייר" בלונדון, 2010
 לידה:  4 בדצמבר 1930 אדינבורו, סקוטלנד
 פטירה:  31 במרץ 2016 (בגיל 85) לונדון, אנגליה
 סוגה מועדפת:  קומדיה
 מדינה:  הממלכה המאוחדת 
 תקופת הפעילות:  1952–2016 (כ־64 שנים)
 מקום לימודים:  התיכון המלכותי של אדינבורו  James Gillespie's High School 
 בן או בת זוג:  Anne Hart (1965–31 במרץ 2016) 
 צאצאים:  Sophie Corbett 
 מספר צאצאים:  3 
 פרסים והוקרה:  מפקד במסדר האימפריה הבריטית 
 פרופיל ב-IMDb
 
רונלד בלפור "רוני" קורבט (באנגלית: Ronald Balfour "Ronnie" Corbett‏; 4 בדצמבר 1930 - 31 במרץ 2016) היה סטנדאפיסט, שחקן, כותב ושדרן רדיו סקוטי. עיקר פרסומו מתוכניתו המשותפת עם רוני בארקר, The Two Ronnies, אשר שודרה ב-BBC.
קורבט נולד ב-1930 באדינבורו לוויליאם בלפר קורבט, אופה, ולאנני אליזבת קורבט. הוא למד בתיכון המלכותי של אדינבורו, ולאחר שסיים את בית הספר החל לשחק, בלי שהלך ללמוד באוניברסיטה. הוא שירת בחיל האוויר המלכותי עד 1952.
קורבט שיחק במספר תוכניות טלוויזיה קומיות מפורסמות, בהן בתוכנית The Frost Report לצידם של בארקר, דייוויד פרוסט וג'ון קליז, ובתוכנית The Two Ronnies, יחד עם רוני בארקר (בין השנים 1971 - 1987) .
ב-2016 נפטר קורבט בגיל 85.
רתם (רחפן)

רתם (ר"ת רחפן תוקף מתאבד) הוא רחפן מתוצרת התעשייה האווירית לישראל, שנועד לשמש כחימוש משוטט. הרחפן מטיפוס קוודקופטר יכול לשהות באוויר כ-30–45 דקות ולהגיע לטווח של 10 ק"מ. הרחפן יכול לשאת מצלמה או ראש נפץ במשקל כחצי ק"ג.
הרחפן מופעל על ידי חייל בודד, ואם לא מופעלת יכולת התקיפה ניתן להנחית אותו לשימוש מחדש.
הרחפן נחשף לראשונה בפברואר 2016 במהלך הסלון האווירי בסינגפור. בפברואר 2021 הודיעה התעשייה האווירית כי הרחפן ימכר למדינה זרה.
הערות שוליים

↑  התעשייה האווירית תספק מערכות חימוש משוטט בהיקף של מעל 100 מיליון דולר למדינות באסיה, באתר www.iai.co.il
↑  Tamir Eshel, IAI's ROTEM - Tactical Multirotor Killer Drone, Defense Update:, ‏2016-02-16 (באנגלית אמריקאית)
↑  תעשייה אווירית חושפת את "רותם" - רחפן זעיר בעל יכולת שוטטות, באתר Israel Defense, ‏2016-02-16
ערך זה הוא קצרמרבנושא צבא. אתם מוזמנים לתרום לוויקיפדיה ו.
רשיד גזאל

רשיד גזאל (בערבית: رشيد غزال, בצרפתית: Rachid Ghezzal; נולד ב-9 במאי 1992) הוא כדורגלן אלג'יראי המשחק בעמדת הקיצוני בריזספור ובנבחרת אלג'יריה.
קריירת מועדונים

רשיד גזאל במחלקת הנוער של ליון, ביולי 2010, עת היה בן 18, חתם על חוזה לחמש שנים במועדון. לאחר שנתיים בקבוצת המילואים של המועדון, מאמן הקבוצה הבוגרת, רמי גארדה, זימן את גזאל לקבוצה הבוגרת. את הופעת הבכורה שלו בקבוצה הבוגרת ערך ב-4 באוקטובר במסגרת שלב הבתים של הליגה האירופית בניצחון 3–4 על קבוצת ליגת העל הישראלית, עירוני קריית שמונה.
בעונת 2013/14 גזאל ספג פציעה בגבו שהשביתה אותו לחצי שנה. הוא שב מהפציעה, אך לא זכה לדקות משחק עד לתום העונה. את עונת 2015/16 סיים גזאל עם 8 שערים ו-8 בישולים ב-29 משחקים ליגה.
ב-7 באוגוסט 2017 גזאל חתם במונקו על חוזה לארבע שנים. ב-5 באוגוסט 2018 חתם גזאל בלסטר סיטי לארבע שנים. ב-2 בספטמבר 2019 הושאל גזאל לפיורנטינה לעונה אחת. ב-5 באוקטובר 2020 הושאל גזאל לבשיקטש. ב-12 באוגוסט 2021 חתם גזאל בבשיקטש באופן קבוע לשלוש שנים
נבחרת אלג'יריה

לגזאל, יליד צרפת ובן למשפחה ממוצא אלג'יראי, הייתה את הבחירה לשחק בנבחרת צרפת, אך העדיף לשחק בנבחרת אלג'יריה. בשנת 2013 הוא זומן לנבחרת צרפת עד גיל 20 בטורניר טולון ורשם מספר הופעות. את שערו הראשון בנבחרת הבוגרת של אלג'יריה הבקיע במרץ 2016 מול נבחרת אתיופיה.
חיים אישיים

רשיד הוא האח הצעיר של הכדורגלן עבד אל-קאדר גזאל.
הערות שוליים

↑  Rachid Ghezzal Signs For Beşiktaş On Loan, www.lcfc.com (באנגלית)
↑  Rachid Ghezzal, Beşiktaş’ta, bjk.com.tr
↑  Yuvana Hoş Geldin Rachid Ghezzal, ‏ bjk.com.tr
| נבחרת אלג'יריה – גביע אפריקה לאומות 2017 |
| --- | --- | --- |
|  1 רחמני •  2 מאנדי •  3 גולאם •  4 קדאמורו •  5 בלקארוי •  6 מסבאח •  7 מחרז •  8 בן-נאצר •  9 בונג'אח •  10 האני •   11 אבראהימי •  12 בנסבאיני • 13 סלימאני •  14 בן טאלב • 15 סודאני • 16 אסלאח • 17 קדיורה • 18 גזאל • 19 עביד • 20 בניחיה • 21 מפתח • 22 בלקיטר • 23 מבולחי • מאמן: לינקנס |  1 רחמני •  2 מאנדי •  3 גולאם •  4 קדאמורו •  5 בלקארוי •  6 מסבאח •  7 מחרז •  8 בן-נאצר •  9 בונג'אח •  10 האני •   11 אבראהימי •  12 בנסבאיני • 13 סלימאני •  14 בן טאלב • 15 סודאני • 16 אסלאח • 17 קדיורה • 18 גזאל • 19 עביד • 20 בניחיה • 21 מפתח • 22 בלקיטר • 23 מבולחי • מאמן: לינקנס | אלג'יריה |
רתך

רתך בעבודתו
רתך בישראל
רתך הוא איש מקצוע שמתמחה בריתוך חומרים זה לזה. החומרים אותם הוא מרתך יכולים להיות מתכות (כגון פלדה, אלומיניום, ברזל וכדומה), וכן חומרים פלסטיים או פולימרים אחרים. רתכים צריכים להיות בעלי מיומנות, יכולת מוטורית עדינה ותשומת לב לפרטים, וכן בעלי ידע טכני מסוים על החומרים המרותכים ועל נוהלי העבודה המקובלים.
בטיחות

בגלל השימוש באמצעי הלחמה רבי עוצמה ובלהבות, יש בעבודת הרתך סיכון משמעותי לכוויות קשות, ועל-כן משתמשים הרתכים בבגדי עבודה מיוחדים כגון כפפות עור עבות וסרבל בעל שרוולים ארוכים. רמת הבוהק הגבוהה באזור הריתוך עלולה לגרום לפוטוקרטיטיס, דלקת שמקורה בחשיפת הקרנית לקרינת אור על-סגולה. משקפי מגן וקסדות ריתוך כהים נחבשים כדי למנוע חשיפה לאור זה. בשנים האחרונות הוחל בייצור קסדות חדשות בעלות סוכך המתכהה אוטומטית עם חשיפה לכמויות גדולות של  אור על סגול.
הרתכים חשופים בעבודתם גם לגזים רעילים וחלקיקים מזיקים. בעבודות ריתוך שונות נוצר עשן ובו סוגים שונים של תחמוצות מתכת, שחשיפה אליו עלולה לגרום לקדחת המתכות. רעילות האדים עומדת ביחס הפוך לגודל החלקיקים: ככל שהחלקיקים קטנים יותר גוברת הסכנה. בנוסף, חלק מהתהליכים גורמים להשתחררות גזים דוגמת פחמן דו-חמצני ואוזון שעלולים להסב נזק בהיעדר אוורור מספק.
ראו גם

מסגר
נפח
| מקצועות הבנייה |
| --- | --- | --- |
| תכנון | מודד • אדריכל • מהנדס קונסטרוקציה (הנדסת מבנים) |  |
| תכנון משני | מהנדס חשמל • יועץ בטיחות • יועץ אינסטלציה • יועץ מיזוג אוויר • יועץ מעליות • יועץ תחבורה • יועץ אקוסטיקה • אדריכל נוף • אדריכל פנים |  |
| ביצוע | קבלן בניין • מהנדס ביצוע |  |
| פיקוח | מפקח בנייה • חשב כמויות |  |
| עבודות שלד | בנאי • מניח לבנים • טייח • טפסן • רתך • מקים ומאחזק פיגומים • מפעיל ציוד מכני כבד |  |
| עבודות פנים | רצף • שרברב • חשמלאי |  |
| עבודות גמר | צבע • נגר • מנקה |  |
| --- | --- |
בקרת זהויות :  BnF: cb122431834 (data)  GND: 4126530-0  LCCN: sh85146011
רז'ה סאנטו

| --- | --- |
אין תמונה חופשית
 לידה:  4 בינואר 1892 נג'קניז'ה, הונגריה 
 פטירה:  21 באוגוסט 1970 (בגיל 78) בודפשט, הרפובליקה העממית ההונגרית 
 מדינה:  הונגריה 
 השכלה:  אוניברסיטת אטווש לוראנד (1914) 
 תפקיד:  מזכיר כללי (1948) 
 מפלגה:  מפלגת הפועלים הסוציאליסטית ההונגרית 
 
רז'ה סאנטו (במקור שרייבר, בהונגרית: Szántó Rezső; נג'קניז'ה, 4 בינואר 1892 – בודפשט, 21 באוגוסט 1970) היה עורך דין יהודי-הונגרי, פוליטיקאי, עיתונאי ועורך עיתון.
ביוגרפיה > נעוריו

רז'ה סאנטו נולד במשפחה יהודית. אביו שאנדור שרייבר היה קצב, אמו הייתה סלינה גינסברגר, עקרת בית. מתוך 10 אחיו ואחיותיו, 7 הגיעו לבגרות. משפחתו עברה לגור בנג'קניז'ה בתחילת שנות ה-90 של המאה ה-19, וסאנטו סיים שם את כיתות בית הספר היסודי שלו. בשנת 1904 עבר עם משפחתו לבודפשט ובשנת 1910 ניגש לבחינות הבגרות בגימנסיה לבנים ברחוב טווסמזה. הוא התוודע לתנועת הפועלים בגיל 20 באמצעות אחד מאחיו, בלה סאנטו. רז'ה הצטרף לחוג גלילאו, ולאיגודים שונים נוספים. הוא החל לעבוד ב"קרטל ביטוח הקרח", ובזמן הזה למד באוניברסיטה. בשנת פרוץ מלחמת העולם הראשונה קיבל את התואר במשפטים באוניברסיטת בודפשט (כיום שמה אוניברסיטת אטווש לוראנד). לאחר מכן גויס ונשלח לחזית.